Hugh Walpole

Hugh Walpole (Auckland, Zeelanda Berria, 1884ko martxoaren 13a - Londres, 1941ko ekainaren 1a) britainiar idazlea izan zen.

Cambridgen egin zituen ikasketak. Kazetari eta kritikari gisa lan egin zuen. Idazle oparoa izan zen, eta mota askotako eleberriak —ziklotan antolatuak gehienak—, biografiak eta saiakerak ondu zituen. Walpoleren ezaugarri nagusiak hitz-jario bikaina eta sorkuntza-ahalmena dira. Lehen eleberri nagusiak errealistak izan ziren: Mr. Perrin and Mr. Traill (1911), irakasle gisa emandako denbora laburraren testigantza; The Dark Forest (1916, Baso iluna), Lehen Mundu Gerran, Gurutze Gorrian, Errusian igarotako aldian (1914-1916) oinarritua. Geroago elementu fantastiko erromantikoak, eta are mistikoak ere, nagusitu ziren Walpoleren eleberrietan: The Duchess of Wrexe (1914, Wrexeko dukesa), The Cathedral (1922, Katedrala), Rogue Herries (1930)''.

 Erreferentziak 

Kategoria:Erresuma Batuko idazleak
Kategoria:Aucklandarrak
Kategoria:Londresen hildakoak
Kategoria:Knights Bachelor
Kategoria:Bihotz-gutxiegitasunaren ondorioz hildakoak